مجید عاجز ءِ وتی جند ءِ دستونکے ءِ پیروڈی، ناکو لشکو ءِ عاجز ءِ پیروڈی ءِ چَکّ ءَ پیروڈی، جاوید دین ءِ عاجز ءُ ناکو لشکو ءِ پیرڈوی ءِ وانگ ءَ پد پیروڈی یے …..
رنگ ءِ گْواھی مں چم ء وت دیستہ
 نوک ناھی مں چم ء وت دیستہ
روچگیں ناکو ءَ شراب وارتگ
 چیر ءُ کائی مں چم ء وت دیستہ
شیپ ءَ گْراناز ءِ بیست ءُ پنچ سیری
 کَوری ماھی مں چم ء وت دیستہ
کشتگ اَنت دراھیں مور شپ نمب ءَ
 اے تباھی مں چم ء وت دیستہ
مندیاں ڈوک جنت گْوز اَنت راہ ءَ
 بالیچائی مں چم ء وت دیستہ
سورو ءِ اسپتال ءَ سر دردی
 نیست دوائی مں چم ء وت دیستہ
گنی ابدال 17.6.2017